|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода –20.10- 26.10.2023 г. (43-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 120 случая на заразни заболявания, от които:

1. Грип и остри респираторни заболявания (ОРЗ) - 85 случая.

Общата заболяемост от грип и ОРЗ за областта е 107,23 %оо. Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 17 | 30 | 33 | 5 | - | 85 | 107,23 %оо |

1. 26 регистрирани случая на заболели от COVID-19. Заболяемост за областта за 14 дни на 100000 жители към 30.10.2023г. – 33,47 %000 при 64,72 %000 за РБългария.
2. 5 случая на въздушно-капкова инфекция – варицела;
3. 2 случая на инфекция с множествен механизъм на предаване – сифилис;
4. 1 случай на паразитологична инфекция – ламблиоза;
5. 1 случай на хепатит – хепатит тип Е.
6. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени проверки на обекти в лечебни заведения за болнична, извънболнична медицинска помощ - 105.

Извършени епидемиологични проучвания на регистрирани заразни болести – 35 бр.

Лабораторен контрол на противоепидемичния режим в лечебни заведения за болнична и извънболнична медицинска помощ – 123 бр. проби с 4 положителни резултата: 87 бр. паразитологични проби с 3 положителни резултата, 8 бр. околна среда и 28 бр. бързи антигенни тестове за COVID-19 с 1 положителен резултат.

През **консултативния кабинет по СПИН /КАБКИС/** няма преминали лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 15 проверки, от които 9 бр. на лечебни заведения за болнична помощ, 2 лечебни заведения, проверени по медико-статистическа отчетност, 1 на ЦКОДУХЗ /Център за комплексно обслужване на деца с умствени и хронични заболявания/ и 3 на аптеки. Няма установени нарушения.

Подготвени и изпратени са документи за промяна в обстоятелствата към Изпълнителна Агенция Медицински надзор на 2 ЛЗ.

Приети и обработени жалби – 3 бр.

За периода в РКМЕ са приети и обработени 121 медицински досиета, извършени са 87 справки, изготвени са 70 преписки и 71 бр. МЕД за протокола за ТП на НОИ, проверени са 45 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертeн съвет при РЗИ-Добрич. Разгледани са **5** проектни документации, издадени са: **3** становища по процедурите на ЗООС и **2** здравни заключения. Извършени са **4** проверки на обекти с обществено предназначение (ООП) в процедура по регистрация, включително и по предписания, регистрирани са **2** обекта с обществено предназначение, издадени са **2** предписания за предприемане на задължителни хигиенни мерки. Представител на РЗИ-Добрич е взел участие в заседание на Областната комисия по промяна предназначението на земеделски земи.

През периода са извършени общо **100 основни проверки** по текущия здравен контрол. Реализираните **насочени проверки са** **общо 128: 65** от тях са извършени във връзка с контрола по тютюнопушенето и продажбата на алкохол; **5** – по спазване забраната за продажба и употреба на диазотен оксид (райски газ); **42** – контрол върху ДДД-мероприятията; **1** проверка във връзка с постъпили 2 сигнала, касаещи 1 обект; **1** – насочена проверка на седмично разписание в учебно заведение; проверени са **5** лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях; **2** – тематични проверки на детергенти, използвани за професионална употреба от фирми, чиято дейност е свързана с професионално почистване, за съответствие с изискванията на Регламент (ЕО) № 648/2004, Регламент CLP и Регламент REACH; **7** - проверки на нотифицирана химична смес в GRAS-RAPEX системата.

**Лабораторен контрол:**

Питейни води: физико-химичен и микробиологичен контрол - във връзка със сигнали и насочен здравен контрол са изследвани **5** бр. проби – **1** проба не съответства по показател „нитрати“.

Минерални води: не са пробонабирани.

Води за къпане: не са пробонабирани.

Биоциди и дезинфекционни разтвори: не са пробонабирани.

Козметични продукти: физикохимичен и микробиологичен контрол – **4** бр. проби – съответстват на нормативните изисквания.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- издадени са **3** предписания за провеждане на задължителни хигиенни мерки;

- съставени са **6** акта за установени административни нарушения, 1 от които на юридическо лице.

**Дейности по профилактика на болестите и промоция на здравето (ПБПЗ):**

Проведени са **13** лекции/обучения с обхванати **342** лица в учебни заведения на територията на гр. Добрич и гр. Шабла. При лекциите са предоставени **280** бр. здравно-образователни материали, дейността е по: Национална програма за профилактика на хроничните незаразни болести, Националната програма за превенция и контрол на ХИВ и СПИ 2021-2025 г. и Националната стратегия на Република България за равенство, приобщаване и участие на ромите (НСРБРПУР) 2021-2030 г. В община Шабла е проведена масова проява със **120** участника и информационна кампания за предоставяне на нископрагови услуги (извършване на клинични изследвания) на лица от ромски произход и на лица, живеещи в отдалечени райони.

Във връзка с дейности за подобряване на сексуалното и репродуктивно здраве са проведени **3** лекции/обучения с обхванати **65** лица, предоставени са **40** бр. здравно-образователни материали.

Във връзка с дейности за превенция на самоубийствата и др. рискове на психична основа е проведена **1** лекция/дискусия с **24** лица.

Оказани **9** методични дейности на **16** лица (педагози, медицински специалисти и здравен медиатор).

Изготвяне на оценки на седмични учебни разписания във връзка с изискванията на Наредба №10 за здравните изисквания при изготвяне и спазване на седмичните разписания.

Изготвен е информационен бюлетин във връзка с 20.10. - Световен ден за борба с остеопорозата и йоддефицитните заболявания, разпространен до всички регионални медии.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **20.10- 26.10.2023 г.** по чл. 56 от Закона за здравето са извършени **57 проверки в 57 обекта** (2 обекта за хранене и развлечения, 1 детско и учебно заведение, 53 други закрити обществени места по смисъла на § 1а от допълнителните разпоредби на Закона за здравето, 1 открито обществено място). Констатирани са нарушения на въведените забрани и ограничения за тютюнопушене в закритите и някои открити обществени места. Издадени са:

* 1 предписание за предприемане на всички необходими мерки с оглед ефективно спазване на забраната за тютюнопушене в закрити обществени места;
* 4 акта на физически лица за нарушение на чл. 56, ал. 1 от Закона за здравето;
* 1 акт на юридическо лице за допускане на нарушение на чл. 56 от Закона за здравето;
* сключени са 2 споразумения с физически лица и 1 споразумение с юридическо лице на обща стойност 2520 лв.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*